section_heading: Početak radnje (Los Santos)
paragraph_text: Međunarodna zračna luka Francis, Liberty City, 1992. godine. Afroamerikanac Carl "CJ" Johnson vraća se u Los Santos nakon 5 godina izbivanja zbog osjećaja krivnje za smrt svog mlađeg brata Briana. Po dolasku na aerodrom telefonom od starijeg brata Sweeta sazna da im je majka ubijena, uzme taksi do svoje kuće u kvartu Ganton, u ulici Grove Street. Ulicu dalje od njegove kuće zaustave ga tri korumpirana policajca, Tenpenny, Pulaski i Hernandez, članovi postrojbe C.R.A.S.H. koji su maloprije ubili svog partnera Pindelburyja. Oni otjeraju taksista i povedu CJ-a sa sobom. Izbace ga na teritoriju rivalske afroameričke bande Ballas, a on se odveze do Grove Streeta biciklom koji je pronašao u uličici.